وینیلا کشور

**وینیلا کشور** ((انگریزی: Vennela Kishore ، اصل نام : بوکالا کشور کمار، پیدائش 19 ستمبر 1980ء) ایک بھارتی فلمی اداکار، ہدایت کار اور مزاحیہ فنکار ہیں جو بنیادی طور پر تلگو سنیما میں کام کرتے ہیں۔ انھوں نے اپنی پہلی فلم ***وینّیلا*** (2005ء) میں اداکاری کی، جس کی کامیابی کے بعد وہ "وینّیلا کشور" کے نام سے مشہور ہوئے۔ وینیلا کشور تلگو سنیما میں اپنی شاندار مزاحیہ اداکاری، مخصوص چہرے کے تاثرات اور منفرد مکالمہ گوئی کے لیے پہچانے جاتے ہیں۔ بطور بہترین مزاحیہ اداکار وہ دو نندی ایوارڈز، دو ساؤتھ ایشین انٹرنیشنل ایوارڈز اور ایک آئیفا ایوارڈ حاصل کرچکے ہیں۔ 

## ابتدائی زندگی
کشور کا تعلق تلنگانہ کے ضلع نظام آباد کے شہر کاماریڈی سے ہے۔ ان کے والد **بُکّلا لکشمی نارائن** انگریزی کے استاد تھے۔ کشور ایک متوسط طبقے کے گھرانے سے تعلق رکھتے ہیں۔ ان کی چار بڑی بہنیں ہیں۔ انھوں نے ابتدائی تعلیم کاماریڈی قصبے کے جیودان ہائی اسکول میں حاصل کی اور اور متروشری کالج میں انٹرمیڈیٹ کی تعلیم حاصل کی۔دسویں جماعت کے بعد وہ گریجویشن کے لیے حیدرآباد منتقل ہو گئے اور متروشری کالج میں انٹرمیڈیٹ کی تعلیم حاصل کی ۔ انھوں نے پہلے ایم پی سی (ریاضی، طبیعیات، کیمیا) میں تعلیم حاصل کی، مگر دلچسپی نہ ہونے پر بائی پی سی اور بعد میں بی کام میں منتقل ہو گئے۔   ڈگری مکمل کرنے کے بعد انھوں نے ایک خصوصی کورس میں داخلہ لیا، جس کے ذریعے انھیں اعلیٰ تعلیم کے لیے امریکا جانے کا موقع ملا۔   اور پھر اعلی تعلیم کے لیے امریکا ہجرت کر گئے۔ کشور نے فیرس اسٹیٹ یونیورسٹی مشی گن میں ماسٹر کی ڈگری مکمل کی اور اور ورجینیا میں ’’تھامسن فنانس‘‘ کمپنی میں بطور سافٹ ویئر انجینئر کے طور پر کام کیا۔ 

## کیریئر
امریکا میں اپنے قیام کے دوران، کشور کو دیوا کٹا کی ہدایت کاری میں بنی فلم *وینیلا* (2005ء) میں کام کرنے کا موقع ملا ۔  دراصل فلم وینیلا کی شوٹنگ امریکا میں ہوئی تھی۔ اس فلم میں کشورنے جو کردار ادا کیا تھا وہ شیوا ریڈی ادا کرنے والے تھے۔ لیکن ان کے ویزے میں کچھ مسئلہ آگیا۔ تمام سینئر اداکار پہلے ہی تاریخیں دے چکے تھے۔ شوٹنگ کرنا لازمی تھی ، چنانچہ غیر متوقع طور پر یہ کردار امریکا میں مقیم سافٹ وئیر انجینئیر کشور کو دیا گیا۔ یہ فلم کامیاب ثابت ہوئی اور اپنے کردار کی وجہ سے لوگ کشور کو پہچاننے لگے ، چنانچہ کشور نے فلموں میں قسمت آزمائی کا فیصلہ کیا اور اپنی پہلی فلم کا نام لے کر اپنا فلمی نام بدل کر وینیلا کشور رکھ دیا۔   

ابتدائی فلم کے بعد تین سال تک انھوں نے فلمی دنیا سے فاصلہ رکھا۔ اس دوران انھوں نے شادی کی۔ ان کی اہلیہ  بھی سافٹ ویئر انجینئر ہیں۔ ماں کے مشورے پر دونوں بھارت واپس آگئے۔ واپس آنے کے بعد کشور کو متعدد فلموں میں مزاحیہ کردار ملنے لگے، جنھوں نے ان کی پہچان پختہ کردی۔ اس کے بعد 'اندومتی' اور 'بنداس' جیسی فلموں نے انھیں اچھی شہرت دلائی۔ 2011ء کی فلم 'ڈوکوڈو' کے بعد، وینیلا کشور نے سافٹ وئیر کمپنی کی نوکری چھوڑ دی اور باقاعدہ طور پر صرف اداکاری سے منسلک ہو گئے۔انھیں فلموں کے مواقع ملنے لگے اور اس کے بعد کشور نے پیچھے مڑ کر نہیں دیکھا۔ انھوں نے 130 سے ​​زائد فلموں میں اداکاری کی۔

انھوں نے خود کو فلم انڈسٹری میں ایک مکمل اداکار کے طور پر منوایا۔

کشور کو فلم *[[دوواڈا جگناتھم|ڈی جے]]* میں ان کے کردار کے لیے پزیرائی ملی۔  ان کی دیگر مقبول فلموں اور پرفارمنس میں *بنداس* *پلہ زمیندار* *داروو* *سرکارو واری پٹہ* *بادشاہ* *ڈوسوکلتھا* *پانڈاگا چیسکو* *گوداچاری* *[[سن آف ستیہ مورتی]]* *سریمانتھڈو* بالے بالے مگادیوئے، *ایکاڈیکی پوتھاو چنناواڈا* اور *امی تھومی* شامل ہیں۔

اداکاری کے ساتھ ساتھ کشور نے ہدایت کاری میں بھی قدم رکھا۔   انھوں نے دو تلگو فلموں (*ونیلا 1 1⁄2* اور جافا) کی ہدایت کاری بھی کی۔تاہم یہ فلمیں باکس آفس پر کامیاب نہ ہو سکیں۔  اپنے ہدایت کاری کے منصوبوں میں ناکامی کا مزہ چکھنے کے بعد، وہ اداکاری میں واپس آئے ہیں۔ 

2020ء کے بعد وینّیلا کشور کئی بڑی تلگو فلموں جیسے  میں نظر آئے۔   آج وہ تیلگو سنیما کے مصروف ترین مزاحیہ اداکاروں میں شمار کیے جاتے ہیں۔  

## فلموگرافی
وینّیلا کشور نے 150 سے زیادہ فلموں میں کام کیا ہے۔ان کی اداکاری کو ناظرین اور ناقدین نے یکساں طور پر سراہا۔   ان کے چند مشہور کردار اور فلمیں درج ذیل ہیں:

## فلموگرافی
وینّیلا کشور نے 150 سے زیادہ فلموں میں کام کیا ہے۔ان کی اداکاری کو ناظرین اور ناقدین نے یکساں طور پر سراہا۔   ان کے چند مشہور کردار اور فلمیں درج ذیل ہیں:

*  بنداس (2010ء) – مڈو کرشنا  

*  ایمائندھی ایویلا (2010ء)  
*  دھوکوڈو (2011ء) – شاستری  
*  پِلا زمینیدار (2011ء)  
*  بھالے بھالے مگاڈی ووی (2015ء)  
*  نَنّکو پریمَتو (2016ء)  
*  جنتا گیراج (2016ء)  
*  بھیشما (2020ء)  
*  سیتا رامم (2022ء)  
*  گنتور کارم (2024ء)  
*  گیم چینجر (2025ء)

### بطور اداکار

*

## اعزازات

* 2009ء – **نندی ایوارڈ** برائے بہترین مزاحیہ اداکار (فلم: *انکوساری*)
* 2015ء – **ساؤتھ انڈین انٹرنیشنل مووی ایوارڈ (SIIMA)** برائے بہترین مزاحیہ اداکار (فلم: *بھالے بھالے مگاڈی ووی*)
* 2020ء – سنتوشم فلم ایوارڈ ، اللو رام لنگھیا سمرکم ایوارڈ
* 2020ء – **SIIMA ایوارڈ** برائے بہترین کامیڈی اداکار (فلم: *بھِشمہ*)

## حوالہ جات

## بیرونی روابط

* 
* 

زمرہ:نندی اعزاز یافتہ شخصیات
زمرہ:فیرس اسٹیٹ یونیورسٹی کے فضلا
زمرہ:نظام آباد کی شخصیات
زمرہ:1980ء کی پیدائشیں
زمرہ:اکیسویں صدی کے بھارتی مرد اداکار
زمرہ:بھارتی مرد فلمی اداکار
زمرہ:تیلگو سنیما کے مرد اداکار
زمرہ:بھارتی مرد مزاح کار
زمرہ:تلنگانہ کے مرد اداکار
زمرہ:بقید حیات شخصیات